From BlenderWiki
EdgeSplit Modifier - servalõhestaja
Mode: Kõik režiimid
Panel: Modifiers (Töötlejad) (Muutmiskontekst (Editing context), F9)
Kirjeldus
Servalõhestaja (EdgeSplit Modifier) katkestab määratud servadel võre pinna pidevuse. Servad, mida lõhestada, saab valida serva nurga (st nurga serva moodustavate külgede vahel) järgi ja/või märkides ära teravad (sharp) servad.
Serva lõhestamine mõjutab servadel tipunormaalide arvutamist, andes vastavale nurgale terava väljanägemise. Seega saab seda töötlejat kasutada sama efekti saavutamiseks, kui nuppu Autosmooth (automaatne silumine), muutes teravaks need servad, mida moodustavate külgede vaheline nurk on suurem teatud väärtusest. Servalõhestaja abil saab silumisprotsessi käsitisi täpselt juhtida, määrates, millised servad peavad näima siledad ja millised teravad (vaata ptk Võre silumine teisi viise, kuidas sama efekti saavutada). Kui vaja, saab mõlemad lõhestusrežiimid korraga sisse lülitada. Servalõhestaja väljund on kättesaadav eksportskriptidele, mis muudab selle praktilisekst ka mängude sisu modelleerimisel.
Valikud
- From Edge Angle (serva nurgast lähtuvalt)
- Kui see on sisse lülitatud, siis servad, mille nurk on suurem kui lõhestusnurga (Split Angle) väärtus, lõhestatakse.
- Serva nurk on nurk kahe külje vahel, mis selle serva moodustavad.
- Kui serv kuulub rohkem kui kahele küljele, on ta alati lõhestatud.
- Kui serv kuulub ainult ühele küljele, ei ole ta kunagi lõhestatud.
- Split Angle (lõhestusnurk)
- Minimaalne servanurk, mille puhul serv lõhestatakse, kui From Edge Angle (alates servanurgast) nupp on sisse lülitatud. Võimalikud väärtused on alates 0°-st (kõik servad lõhestatakse) kuni 180°-ni (ühtegi serva ei lõhestata).
- From Marked As Sharp (märkest terav)
- Kui see nupp on sisse lülitatud, lõhestatakse teravaks märgitud servad. Servade teravust saab märkida menüüvaliku Edge Specials » Mark Sharp (märgi teravaks) abil (CtrlE muutmisrežiimis (Edit mode)).
Näited